01/04/2013 | Administración LocalMunicipal
Bergondo
Secretaría
Vehículo abandonado

ANUNCIO Vehículo abandonado De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notificase a seguinte resolución de Alcaldía, dado o carácter descoñecido do domicilio do interesado: Resolución de Alcaldía n.º 228/2013 co seguinte contido: “Logo de ver que con data de 22 de marzo de 2012, foi emitido informe por parte da Policía Local de Bergondo, sobre o posible abandono dun vehículo, turismo marca Peugeot, modelo 406, de cor azul, con placas de matrícula KS 02 BGE de orixe británico, non téndose datos sobre o titular do mesmo e que apareceu abandonado na explanada do recinto feiral da rúa parroquia de Guísamo, do polígono industrial de Bergondo. Logo de ver que tal vehículo foi obxecto de traslado con data de 30 de abril de 2012, ás dependencias de desguaces Barreiro “Aaron Daniel Salvato Ceverino”, con CIF XXXXXXXXX, dada a necesidade de dispoñer polo Concello de Bergondo da parcela do recinto ferial onde foi abandonado o vehículo, de todo o cal deixouse constancia mediante informe da Policía Local do 30 de abril de 2012. Logo de ver que con data de 31 de maio de 2012, ditouse por esta Alcaldía resolución n.º 316/2012, pola que se acordaba a incoación do expediente, para declarar RSU (residuo sólido urbano) o citado vehículo e se concedía un prazo de 15 días hábiles ó titular para que procedera á retirada do mesmo. Tal resolución foi obxecto de publicación no Boletín Oficial da Provincia n.º 110, de martes 12 de xuño de 2012, e igualmente foi obxecto de exposición pública no taboleiro de anuncios do Consulado Xeral de España en Londres con data de 25 de outubro de 2012. Transcorrido con creces o prazo de 15 días hábiles concedidos, sen que se teña constancia de actuación algunha por parte do titular ou responsable do vehículo, e non tendo sido retirado nin reclamado permanecendo nas instalacións de desguaces Barreiros, tal como se pon de manifesto mediante informe emitido pola Policía Local de 15 de marzo de 2013. Tendo en conta todo o anterior e de conformidade coa competencia que me atribúe o artigo 21.1. s) da Lei 7/1985, do 2 de abril, reguladora de bases de réxime local, pola presente RESOLVO: Primeiro. –Declarar como RSU (residuo sólido urbano) o vehículo marca Peugeot, modelo 406, de cor azul, con placas de matrícula KS 02 BGE de orixe británico abandonado no Polígono Industrial do Concello de Bergondo, e actualmente depositado nas instalacións de desguaces Barreiro de conformidade co disposto no artigo 4.2 da Lei 10/2008, do 3 de novembro, de residuos de Galicia e tendo en conta que conforme establece o artigo 3. b) da Lei 22/2011, do 28 de xullo, de residuos e solos contaminados, os vehículo abandonados teñen a consideración de residuo doméstico. Segundo. –Entregar o vehículo para o seu tratamento ao Centro Autorizado de Tratamento de Vehículos denominado “Aaron Daniel Salvato Ceverino”, sito en Cortiñán, Bergondo e con código RTP – G – 24 - 2003, para a súa destrución e descontaminación, instando ao citado centro para que se proceda de acordo co artigo 5 do Real Decreto 1383/2002, do 20 de decembro, sobre xestión de vehículos ao final da súa vida útil, e o artigo segundo da Orde INT/624/2008, do 26 de febreiro, polo que se regula a baixa electrónica dos vehículos descontaminados ao final da súa vida; para que emita: – Certificado de destrución, que terá que axustarse perfectamente ó modelo e contido establecidos no Anexo da Orde INT/624/2008, do 26 de febreiro. – Trámite de baixa electrónica definitiva do vehículo no Rexistro de Vehículos da Dirección Xeral de Tráfico, que deberá realizarse seguindo o procedemento establecido no artigo segundo da Orde INT/624/2008, do 26 de febreiro. A data de anotación da baixa definitiva terá que coincidir coa data de expedición do certificado de destrución. Terceiro. –Dado o carácter descoñecido do titular procédase da publicar a presente resolución no Boletín Oficial da Provincia e así mesmo dar traslado para a súa exposición no taboleiro do Consulado xeral de España en Londres, facendo constar en todo caso que a presente resolución pon fin á vía administrativa polo que contra o mesmo pode interpoñer RECURSO DE REPOSICIÓN no prazo de un mes ante o mesmo órgano que ditou o acto, conforme ao previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, ou ben se no quere exercitar o seu dereito a presentar o recurso potestativo de reposición mencionado, pode interpoñer directamente recurso contencioso-administrativo, no prazo de dous mes ante o Xulgado do Contencioso-Administrativo, órgano xurisdicional competente, conforme ao establecido na Lei 29/98, do 13 de xullo, reguladora das xurisdición contencioso-administrativa.” Bergondo 19 de marzo de 2013. A alcaldesa Alejandra Pérez Máquez